**Ministru kabineta rīkojuma projekta**

**„Par nacionālā muzeja statusa piešķiršanu Latvijas Dabas muzejam”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta rīkojuma projekta „Par nacionālā muzeja statusa piešķiršanu Latvijas Dabas muzejam” (turpmāk – Projekts) mērķis ir piešķirt Latvijas Dabas muzejam (turpmāk – Muzejs) nacionālā muzeja statusu un noteikt, ka ar 2020.gada 1.septembri Muzeja nosaukums ir „Latvijas Nacionālais dabas muzejs”. Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Muzeju likuma 12.panta trešo daļu, kas nosaka, ka Ministru kabinets pēc Kultūras ministrijas priekšlikuma lemj par nacionālā muzeja statusa piešķiršanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras institūciju likuma 29.pants nosaka, ka nacionālas nozīmes kultūras institūcijas ir savā nozarē nozīmīgākās un valsts vadošās kultūras institūcijas, kuru pamatpienākums ir rūpēties par nacionālā kultūras mantojuma saglabāšanu, aktualizēšanu un attīstīšanu. Muzeju likums nosaka, ka muzejs var darboties nacionālas nozīmes muzeja statusā (atbilst Muzeju likuma 12.pantā noteiktajiem kritērijiem) un reģionālas nozīmes muzeja statusā (atbilst Muzeju likuma 12.1 pantā noteiktajiem kritērijiem).Muzeja likuma 12.panta otrajā un trešajā daļā ir noteikta procedūra, kā muzejs var iegūt nacionālas nozīmes muzeja statusu. Saskaņā ar Muzeju likuma 12.panta otro daļu nacionālā muzeja statusa iegūšanai muzejs var iesniegt Kultūras ministrijai pieteikumu, kurā pamatota tā atbilstība nacionālas nozīmes kultūras institūcijas statusam. Muzeju likuma 12.panta trešā daļa nosaka, ka Ministru kabinets pēc Kultūras ministrijas priekšlikuma lemj par nacionālā muzeja statusa piešķiršanu.Ņemot vērā minēto, Muzejs 2020.gada 9.martā iesniedza Kultūras ministrijā pieteikumu par nacionālā muzeja statusa iegūšanu (turpmāk – pieteikums). Pieteikumam tika pievienoti dokumenti, kas pamatoto Muzeja atbilstību nacionālas nozīmes kultūras institūcijas statusam un Muzeju likuma 12.panta pirmajā daļā noteiktajiem nacionālā muzeja kritērijiem. Vides aizsardzības un reģionālās attīstības ministrija 2020.gada 5.maija vēstulē Nr.1-132/4140 atbalsta nacionālā muzeja statusa piešķiršanu Muzejam.Muzeju likuma 12.panta pirmā daļa nosaka, ka nacionālais muzejs ir tāds muzejs:1) kura krājums teritoriāli, hronoloģiski un tematiski aptver visu valsti un savā profilā ir visnozīmīgākais un vispilnīgākais;2) kura pētnieciskais darbs nodrošina vispusīgu muzeja krājuma izpēti un pētījumus profilzinātnēs;3) kura ekspozīcijas, izstādes un citi ar muzeja darbību saistītie komunikācijas veidi nodrošina muzeja krājuma pieejamību un vispusīgu izmantošanu sabiedrības izglītošanai un attīstībai;4) kurš veic darbības, kas apliecina šā muzeja kā vadošās institūcijas lomu muzeju nozarē.Saskaņā ar Muzeju likuma 3.panta pirmās daļas 6.punktu Kultūras ministrija izvērtē muzeja atbilstību nacionālas nozīmes kultūras institūcijas statusam. Saskaņā ar Muzeju likuma 6.panta 9.punktu Latvijas Muzeju padome sniedz Kultūras ministrijai atzinumu par muzeja atbilstību nacionālas vai reģionālas nozīmes kultūras institūcijas statusam. Kultūras ministrija, izvērtējot pieteikumā sniegto pamatojumu nacionāla muzeja statusa iegūšanai atbilstoši Muzeju likuma 12.panta pirmajā daļā noteiktajiem nacionālā muzeja kritērijiem, un ņemot vērā Latvijas Muzeju padomes 2020.gada 12.marta atzinumu „Par nacionālā muzeja statusa piešķiršanu Latvijas Dabas muzejam”, konstatēja, ka Muzejs atbilst nacionālas nozīmes kultūras institūcijas statusam, ņemot vērā šādus apsvērumus:**1. Muzeja krājums teritoriāli, hronoloģiski un tematiski aptver visu valsti un savā profilā ir visnozīmīgākais un pilnīgākais**.Kopējais Muzeja krājuma vienību skaits ir 209 262 (līdz 2019.gada 31.decembrim). Muzejs ir daudznozaru muzejs (ģeoloģijas un bioloģijas nozarēs un to apakšnozarēs) un glabā dabaszinātniskās kolekcijas, kas komplektētas kopš 18.gadsimta (N.Himzeļa, H.Loudona, Rīgas Dabaspētnieku biedrības muzeja kolekcijas, Skolu muzeja, Zemes bagātību pētīšanas institūta un Ģeoloģijas institūta kolekcijas).Ģeoloģiskās kolekcijas satur paraugus, kuru vecums ataino Latvijas teritorijas ģeoloģisko vēsturi, liecina par vides apstākļiem, floru un faunu, sākot no 1 līdz 2 miljardu gadu senas pagātnes līdz pat dažus tūkstošus gadu senām liecībām par dabas vēsturi Latvijas teritorijā pēcleduslaikmetā. Muzeja krājumā glabājas ģeoloģiskās izpētes urbumu seržu paraugi no vairāk nekā 1,5 km dziļuma, kā arī iežu (piemēram, dolomītu un šūnakmens) un fosiliju paraugi no atradnēm, kas mūsdienās vairs nav pieejamas – izstrādāti derīgo izrakteņu ieguves karjeri vai hidroelektrostaciju izbūves laikā applūdināti dabiskie atsegumi Daugavas un tās pieteku ielejās. Ģeoloģiskās kolekcijas ietver visu Latvijas stratigrāfisko vienību iežu paraugus, kā arī ataino litoloģisko daudzveidību gan pamatklintājā, gan to pārsedzošajā nogulumiežu segā, kuras biezums pārsniedz 1500 metrus.Paleontoloģiskajās kolekcijās glabājas graptolītu, ostrakodu, brahiopodu, trilobītu u.c. jūras bezmugurkaulnieku, kā arī devona perioda mugurkaulnieku un ledus laikmeta lielo zīdītāju fosilijas. Bioloģiskās kolekcijas sistemātiskā kārtībā glabā liecības par augu, sēņu un dzīvnieku daudzveidību Latvijas teritorijā, nereti arī salīdzināmu materiālu Eirāzijas mērogā (galvenokārt entomoloģijas nozarē).Muzeja speciālistu pētnieciskā darba rezultātā kolekcijas tiek mērķtiecīgi un sistemātiski papildinātas, nereti fiksējot aktuālās izmaiņas Latvijas dabā līdz ar klimata pārmaiņām vai citu apstākļu ietekmētām sugu areālu izmaiņām – ik gadu Muzeja krājums papildinās ar tādu sugu eksemplāriem, kas Latvijas teritorijā tiek konstatētas pirmo reizi.Augu herbārijs, augu sēklu, ķērpju un sēņu eksikātu kolekcija galvenokārt nosedz Latvijas teritoriju un tuvākās kaimiņteritorijas. Koksnes kolekciju ~ 1000 vienību apjomā raksturo paraugi no dažādām pasaules valstīm. Zooloģiskā krājuma entomoloģiskās un malakoloģiskās kolekcijas dokumentē kārtu taksonomisko sastāvu gan Latvijas, gan globālā mērogā. Mugurkaulnieku kolekcijas atspoguļo gan reģionālo daudzveidību, gan priekšmetu dažādību (taksidermiskās skulptūras, anatomiskie preparāti fiksējošos šķīdumos, kranioloģiskais un osteoloģiskais materiāls galvaskausu un pilnīgu skeletu kolekcijā, putnu ligzdu un putnu olu kolekcija).**2.** **Muzeja pētnieciskais darbs nodrošina vispusīgu krājuma izpēti un pētījumus profilzinātnēs**.Muzejā fundamentālo pētījumu īstenošana notiek jau ceturto gadsimtu, par atskaites punktu pieņemot pirmo dabaszinātnisko kolekciju veidošanu. Muzeja speciālistu pētnieciskās darbības rezultātā mērķtiecīgi tiek attīstītas taksonomiskās etalonkolekcijas, kas fiksē Latvijas augu, sēņu un dzīvnieku sugu daudzveidību un izmaiņas.Muzejs ir daudznozaru dabaszinātņu muzejs un tā speciālistu kompetence atbilst mineraloģijas, litoloģijas, paleontoloģijas, botānikas, mikoloģijas, entomoloģijas, malakoloģijas, ornitoloģijas un ekoloģijas jomām, kas tiek pielietotas sabiedrības izglītošanā veidojot un aktualizējot Muzeja pastāvīgās ekspozīcijas un izstādes, kā arī konsultējot interesentus.Muzeja pētniecības darba rezultāts ir Muzeja krājuma kolekciju izpēte, Latvijas sugu inventarizācija, kolekciju un datu bāzu veidošana, kā piemēru var minēt pēdējos gados izstrādātos pētnieciskos darbus: „Latvijas vaskulārie augi, sugu inventarizācija, kolekcijas un datu bāzes veidošana”, „Latvijas mieturaļģes, sugu inventarizācija, kolekcijas un datu bāzes veidošana”, „Latvijas invazīvie augi, kolekcijas un datu bāzes veidošana”, „V.Grāvīša un Ģeoloģijas institūta materiāla zinātniskā izpēte un apstrāde”, „V.Sorokina paleontoloģiskā un ģeoloģiskā mantojuma izpēte” u.c.**3.** **Muzeja ekspozīcijas, izstādes un citi ar Muzeja darbību saistītie komunikācijas veidi nodrošina Muzeja krājuma pieejamību un vispusīgu izmantošanu sabiedrības izglītošanai un attīstībai**.Svarīgs Muzeja darbības virziens ir sabiedrības izglītošana par dabu un vides problēmām. Muzeja apmeklētājiem apskatei atvērtas 13 ekspozīcijas un ekspozīciju sadaļas. Tās aptver ne tikai dažādas tēmas, saistītas ar Latvijas dabu kopumā (Latvijas ģeoloģija, Dinamiskā ģeoloģija, Zemes un biosfēras evolūcija, Latvijas putni, Latvijas zīdītāji, Zooģeogrāfiskie apgabali, Jūru ekosistēmas, to aizsardzība, Kukaiņi, Botānika un mikoloģija), bet arī plašāku, sabiedrībai aktuālu tēmu loku. Ekspozīcija „Vide un cilvēks” stāsta par ekoloģijas likumsakarībām un aktuālajām vides problēmām, kas svarīgas katram sabiedrības loceklim. Ekspozīcijas ir veidotas, balstoties uz Muzeja speciālistu zināšanām, kā arī uz bagātīgo Muzeja krājuma priekšmetu klāstu. Veidojot Muzeja ekspozīcijas un atjaunojot infrastruktūru, arvien lielāks uzsvars tiek likts uz Muzeja pieejamības nodrošināšanu gan apmeklētājiem ar īpašām vajadzībām (pieejamība cilvēkiem ratiņkrēslos, atbilstošs lifts, speciāli aprīkotas labierīcības, uzsākta braila raksta ieviešana ekspozīcijās), gan arī ģimenēm ar bērniem (pārtinamais galdiņš, lifts piemērots sēžamratiņiem, vieta zīdaiņu barošanai).Uz ekspozīciju pamata notiek plašs vides izglītības darbs ar daudzveidīgu piedāvājumu dažādām apmeklētāju grupām.Galvenā Muzeja mērķauditorija ir skolēni no 8 līdz 14 gadiem, taču aizvien lielāka uzmanība tiek pievērsta ģimeņu, kā arī pieaugušo piesaistei, organizējot brīvdienu pasākumus, Muzeja krājuma demonstrēšanas ciklus u.c. Muzeja izglītojošie pasākumi ir ekskursijas Muzeja ekspozīcijās, nodarbības un muzejpedagoģiskās programmas, lekcijas, izbraukuma nodarbības „Muzejs mūsu bagāžā”, ģimenes dienas, nodarbības ģimenēm dabas izziņas telpā – ekspozīcijā „Par Zemi, Sauli un mums”, semināri skolotājiem un citi pasākumi. Pie ilggadīgiem pasākumiem jāmin Muzejā notiekošie dabaszinību pulciņi, pēdējos gados ieviestie – izzinošas bērnu dzimšanas dienas svinības Muzejā, Muzeja krājuma demonstrēšana sestdienās. Kopš 2013.gada uzsākta jauna tradīcija – „Vides mēneša” organizēšana ar izstādēm, izglītojošām aktivitātēm un semināriem pedagogiem. 2016.gadā ieviests jauns pakalpojuma veids – „Rīta cēliens muzejā” (nodarbības bērniem izglītojamo pavasara un rudens brīvlaikā).Organizējot seminārus pedagogiem, izglītojošas aktivitātes uz izstāžu un ekspozīciju bāzes, sadarbojoties ar nevalstiskajām organizācijām u.c., tiek nodrošināts arī mūžizglītības piedāvājums. Muzejs veic 1973.gada 3.marta Vašingtonas konvencijas par starptautisko tirdzniecību ar apdraudēto savvaļas dzīvnieku un augu sugām (CITES konvencija) zinātniskās iestādes darbu, kā arī 1971.gada 2.februārī Ramsārē parakstītās Konvencijas par starptautiskas nozīmes mitrājiem, īpaši kā ūdensputnu dzīves vidi vides informēšanas un saziņas darbu.Kopumā Muzeja ekspozīcijas, kā arī dažādus pasākumus, pēdējo piecu gadu laikā apmeklē no 90 000 līdz 105 000 interesentu gadā. Muzeja apmeklētāji ir izglītojamie un ģimenes no visas Latvijas, kas atspoguļojas Muzejā pieteikto apmeklētāju grupu ģeogrāfijā. Īpaši darbam ar Latvijas novadiem ir izveidota programma „Muzejs mūsu bagāžā” un ar šīs programmas palīdzību tematiski Muzeja krājuma priekšmetu komplekti ir pieejami ne tikai uz vietas Muzejā, bet arī Latvijas novados (2019.gadā bija gandrīz 200 šādas nodarbības).Muzejā un ārpus tā tiek organizēti un vadīti daudzveidīgi pasākumi, nereti Muzeja speciālisti ar savu pienesumu piedalās dažādu partneru organizāciju vides izglītības pasākumos, piemēram, Meža dienās Tērvetē (rīko „Zaļā josta” sadarbībā ar akciju sabiedrību „Latvijas valsts meži”), kurā piedalās vairāk nekā 10 000 dalībnieki, valsts sabiedrības ar ierobežotu atbildību „Latvijas Koncerti” organizētajos izglītojamo pasākumos, Dabas aizsardzības pārvaldes, novadu muzeju u.c. iestāžu, organizāciju aktivitātēs. Muzejs ir vadošais Muzejs pēc vides izglītības piedāvājuma daudzveidības un apjoma Latvijā, tā darbība aptver visu Latvijas teritoriju un iekļauj praktiski visas dabas zinību jomas.**4.** **Muzejs veic darbības, kas apliecina Muzeja kā vadošās institūcijas lomu muzeju nozarē**.Muzeja speciālisti konsultē Latvijas muzejus dabas zinātņu jautājumos saistībā ar muzeju krājuma, pētniecības un komunikācijas darbu. Veidojot Muzeja stacionārās izstādes, tiek paredzēta iespēja tās pilnībā vai modulāri transformēt par ceļojošām izstādēm, tādējādi nodrošinot intelektuālā un izglītojošā galaprodukta pieejamību reģionos, vienlaikus palielinot ieguldīto resursu atdevi un ilgtspēju. Tas kalpo kā atbalsts muzeju nozarē pašvaldību muzeju vidē, to apmeklētājus iekļaujot dabaszinātņu profila muzeja auditorijā un efektivizējot izglītību un izpratnes attīstību sabiedrībā attiecībā uz ģeoloģijas un bioloģijas zinātņu nozarēm, vides aizsardzības jautājumiem. Nereti šī darbība sniedzas arī ārpus muzejisku institūciju loka, eksponējot izstādes bibliotēkās (piemēram, Saldū un Dundagā), bērnu un jauniešu centros (piemēram, Jūrmalā un Bauskā), dabas aizsardzības institūciju vides izglītības centros (piemēram, Ķemeros un Līgatnē), kā arī privātuzņēmumos vai pašvaldību institūcijās (piemēram, DHL Latvia un Gārsenes muiža).Latvijas muzeji veido nelielas dabas ekspozīcijas. Līdz ar to ir muzeji, kuru krājumā atrodas dabas priekšmeti. Muzeja speciālisti konsultē citu muzeju kolēģus par priekšmetu identifikācijas un saglabāšanas prasību nodrošināšanas jautājumiem, par mulāžu izgatavošanas tehnoloģijām un pielietojamajiem materiāliem u.c. Muzejs sniedz padomus neakreditētajiem dabaszinātņu profila muzejiem krājuma priekšmetu signēšanas metodikā un uzskaites dokumentācijas nodrošināšanā. Muzejs sniedz informāciju un materiālus par Muzeja krājumā esošajām vēsturiskajām kolekcijām, to apjomu un veidotājiem (E.Kepens, F.Štolls, T.Lorencs, H.Loudons). Muzejs konsultē atsevišķas valsts pārvaldes iestādes (piemēram, Dabas aizsardzības pārvaldes un Muitas pārvaldes struktūrvienības), nodrošinot ekspertīzes par potenciāli konfiscējamiem 1973.gada 3.marta Vašingtonas konvencijas par starptautisko tirdzniecību ar apdraudēto savvaļas dzīvnieku un augu sugām (CITES konvencija) objektiem.Nacionālā muzeju krājuma kopkataloga informācijas sistēmas izstrādes ietvaros kā nodaļu rokasgrāmatai Muzeja speciālisti sagatavoja metodiskos norādījumus dabas priekšmetu aprakstu veidošanai un datu strukturēšanai pa apraksta laukiem.Muzejs ir ieguvis plašu popularitāti sabiedrībā, jo konsultāciju skaits par dažādiem dabaszinātņu jautājumiem ik gadu pārsniedz 1200. Atsevišķi Muzeja speciālisti ar savām zināšanām iesaistās attiecīgu augstākās izglītības iestāžu studiju procesa norisē.Muzejam 2020.gadā aprit 175 gadi. Muzeja un tā krājuma vēsture aizsākās 1845.gadā, kad Rīgas baltvācu inteliģences pārstāvji nodibināja Rīgas Dabaspētnieku biedrību (*Der Naturforscherverein zu Riga*) ar muzeju un bibliotēku. Šī baltvācu biedrība kā paliekošu vērtību devusi ne vien unikālas kolekcijas, bet arī pamatprincipus un tradīcijas Muzeja darbam.Muzejam nacionālā muzeja statusa piešķiršana nozīmē līdzšinējās Muzeja darbības, kas atbilst nacionālas nozīmes muzeja kritērijiem, atzīšanu, kā arī Muzeja prestiža pieaugumu gan vietējā sabiedrībā, gan ārvalstu sadarbības partneru vidū. Saskaņā ar Ministru kabineta 2000.gada 22.augusta noteikumiem Nr.294 „Noteikumi par iestāžu, sabiedrisko organizāciju, uzņēmumu (uzņēmējsabiedrību) nosaukumu un pasākumu nosaukumu veidošanu un lietošanu” 9.punktu Latvijas teritorijā dibināmo valsts un pašvaldību iestāžu, tiesu un tiesu sistēmai piederīgo iestāžu, valsts un pašvaldību uzņēmumu, kā arī uzņēmējsabiedrību, kurās lielākā kapitāla daļa pieder valstij vai pašvaldībai, nosaukumus veido un lieto latviešu valodā, izņemot citos likumos noteiktos gadījumus.Jēdziena „nacionāls” (skatīt „Mūsdienu latviešu valodas vārdnīcas” interneta versija <http://www.tezaurs.lv/mlvv/>) viena no nozīmēm ir „tāds, kas attiecas uz valsti”; „tāds, kas pieder valstij, valsts finansēts”, līdz ar to šis jēdziens tiek iekļauts attiecīgo institūciju nosaukumos, piemēram, „Latvijas Nacionālā bibliotēka”, „Latvijas Nacionālā opera un balets” un „Latvijas Nacionālais arhīvs”.Muzeju nozarē nacionālā muzeja statusa piešķiršana notiek, papildinot muzeja nosaukumu ar jēdzienu „nacionāls”. 2005.gadā nacionālas nozīmes muzeja statusu ieguva „Valsts Mākslas muzejs” pārtopot par „Latvijas Nacionālo mākslas muzeju” un „Latvijas Vēstures muzejs” pārtopot par „Latvijas Nacionālo vēstures muzeju”.Ņemot vērā minēto, Projekts paredz Muzejam ar 2020.gada 1.septembri piešķirt nacionālā muzeja statusu un noteikt, ka ar 2020.gada 1.septembri Muzeja nosaukums ir „Latvijas Nacionālais dabas muzejs”. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Vides aizsardzības un reģionālās attīstības ministrija, Muzejs, Latvijas Muzeju padome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Muzeja 54 darbinieki. Projekts netieši attiecas uz visus sabiedrību – Muzeja sniegto pakalpojumu saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo izdevumi, kas saistīti ar Muzeja nosaukuma maiņu tiks segti Muzeja esošo valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar Projektu nepieciešams veikt tehniskus grozījumus šādos Ministru kabineta noteikumos:1. Ministru kabineta 2012.gada 9.oktobra noteikumi Nr.690 „Latvijas Dabas muzeja nolikums”;
2. Ministru kabineta 2017.gada 6.jūnija noteikumi Nr.308 „Latvijas Dabas muzeja maksas pakalpojumu cenrādis”;
3. Ministru kabineta 2011.gada 29.marta noteikumi Nr.233 „Vides aizsardzības un reģionālās attīstības ministrijas nolikums”.
4. Ministru kabineta 1999.gada 6.aprīļa noteikumi Nr.133 „Kārtība, kādā tiek nodrošināta starptautiskā tirdzniecība ar apdraudētajiem savvaļas dzīvnieku un augu sugu īpatņiem”.
 |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektā paredzētā nacionālā muzeja statusa piešķiršana Muzejam ir izvērtēta Latvijas Muzeju padomes 2020.gada 12.marta sēdē. Latvijas Muzeju padomes sastāvā ir 16 locekļi: astoņi Rīgas plānošanas reģiona akreditēto muzeju deleģēti pārstāvji – muzeju darbinieki, četri Kurzemes, Latgales, Vidzemes un Zemgales plānošanas reģiona akreditēto muzeju deleģēti pārstāvji (pa vienam no katra reģiona) – muzeju darbinieki, viens Latvijas Pašvaldību savienības deleģēts pārstāvis, viens ar Latvijas muzeju profesionālo darbību saistītu nevalstisko organizāciju deleģēts pārstāvis, viens Nacionālā muzeju krājuma kopkataloga informācijas sistēmas pārziņa deleģēts pārstāvis un kultūras ministrs vai viņa deleģēts pārstāvis.Papildus Projekts 2020.gada 26.maijā ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 9.jūnijam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Latvijas Muzeju padome 2020.gada 12.marta sēdē atbalstīja nacionālā muzeja statusa piešķiršanu Muzejam. Papildus sabiedrības pārstāvji tika aicināti līdzdarboties Projekta izstrādē, līdz 2020.gada 9.jūnijam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Latvijas Muzeju padome 2020.gada 12.marta sēdē atbalstīja nacionālā muzeja statusa piešķiršanu Muzejam. Sabiedrības līdzdalības rezultātā līdz 2020.gada 9.jūnijam atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam sabiedrības pārstāvju viedokļi par Projektu noteiktajā termiņā netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Muzejs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Ratniece 67330304

Daina.Ratniece@km.gov.lv